gu en en en en en en en en en en en en en en en en tl tr en en en en en en en en en en en en en en en fr tr en en en en es en en en en en en en en en en fi en nl en en pt en gu gu en nl en en gu gu gu gu gu gu gu gu gu gu gu gu gu en en en en en fa en en en en en ru en en en en en en en en es en en en en ar en en en en en en
પાકિસ્તાની ફાઇટર પ્લેનો સિયાચીનમાં ભારતની હવાઈ હદમાં ઘૂસી આવેલાં?
You need an iframes capable browser to view this content.
ઇન્ડિયન ઍર ફોર્સ કહે છે કે આવી કોઈ ઘટના બની જ નથી
ગઈ કાલે સવારે પાકિસ્તાનનાં ફાઇટર જેટ પ્લેનોએ સિયાચીન ગ્લૅસિયર ઉપરથી ચકરાવા માર્યા હતા, પરંતુ હવાઈ સીમાનો ભંગ કર્યો ન હોવાનું ભારતના હવાઈ દળનાં સૂત્રોએ જણાવ્યું હતું. સરહદની નજીકની છાવણીઓ સંપૂર્ણ સક્રિય બનાવવામાં આવી હોવાથી કવાયતના ભાગરૂપે પાકિસ્તાની હવાઈ દળનાં મિરાજ જેટ પ્લેનોએ ચકરાવા માર્યા હોવાનું પાકિસ્તાની મીડિયાએ જણાવ્યું હતું.
નવી દિલ્હીમાં ભારતીય હવાઈ દળનાં સૂત્રોએ જણાવ્યું હતું કે ભારતની હવાઈ સીમાનું ઉલ્લંઘન કરવામાં નહોતું આવ્યું. LoCની પેલે પાર પાકિસ્તાની છાવણીઓને નુકસાન કરતી શિક્ષારૂપ આકરી કાર્યવાહી શરૂ કરવામાં આવી હોવાની ભારતીય લશ્કરે આ મહિનાના આરંભમાં જાહેરાત કર્યા પછી આ ફાઇટર જેટના ચકરાવાના અહેવાલો મળ્યા હતા.
દરમ્યાન પાકિસ્તાનના હવાઈ દળના વડા ઍર ચીફ માર્શલ સોહેલ અમાને ગઈ કાલે સ્કાર્દુ વિસ્તારની લશ્કરી છાવણીની મુલાકાત લઈને એક મિરાજ જેટ પ્લેન ઉડાવ્યું હતું. પાકિસ્તાની હવાઈ દળે જણાવ્યા પ્રમાણે સોહેલ અમાન લડાયક દળોના પાઇલટ્સ અને ટેક્નિકલ સ્ટાફને મળ્યા હતા. એક ફાઇટર સ્ક્વૉડ્રને ખૂબ ઊંચે અને સાવ નીચેના સ્તરે ફ્લાઇટ્સ ઉડાવી હતી.
સિયાચીન ગ્લૅસિયર પૃથ્વી પરની સૌથી વધુ ઊંચાઈ પરની યુદ્ધભૂમિ છે. સિયાચીન ગ્લૅસિયર હિમાલયની પૂર્વ કારાકોરમની પર્વતમાળામાં ભારત અને પાકિસ્તાન વચ્ચેની LoCનો અંતિમ છેડો છે.
ભારતની ભાવિ પેઢીઓ યાદ રાખે એવો જવાબ આપીશું
ભારત અને પાકિસ્તાન વચ્ચે વધતી જતી તંગદિલીના વાતાવરણમાં પાકિસ્તાનના હવાઈ દળના વડાએ ચેતવણી ઉચ્ચારતાં જણાવ્યું હતું કે ‘દુશ્મન આક્રમણ કરે તો એની ભાવિ પેઢીઓ યાદ રાખે એવો જવાબ આપવામાં આવશે. દુશ્મન કોઈ પણ ખોટું સાહસ કરશે તો એનો જડબાતોડ જવાબ આપવામાં આવશે.’
સ્કાર્દુ પ્રાંતના કાદરી ઍરબેઝ પર મીડિયા સાથે વાતચીત કરતાં સોહેલ અમાને જણાવ્યું હતું કે પાકિસ્તાન દુશ્મનના સ્ટેટમેન્ટ્સની કોઈ પરવા નથી કરતું.
કાશ્મીરના કુપવાડા જિલ્લામાં આતંકવાદીઓ સામે લડતાં-લડતાં શહીદ થયેલા હવાલદાર ગિરીશ ગુરાંગ, રાઇફલમૅન રબિન શર્મા અને હવાલદાર દમન બહાદુરની હિમાચલ પ્રદેશના શિમલા નજીકના સોલનના સુબાથુમાં ગઈ કાલે કાઢવામાં આવેલી અંતિમયાત્રામાં અનેક જવાનો જોડાયા હતા.
ટૉપનો ટેરરિસ્ટ હાથમાંથી છટકી ગયો, ઑપરેશન સમેટી લેવાયું
જમ્મુ-કાશ્મીરના પુલવામા જિલ્લામાં ભારતીય સેનાએ ઘેરેલા આતંકવાદીઓ નાસી છૂટવામાં સફળ રહેતાં મંગળવારે રાત્રે શરૂ કરવામાં આવેલું એન્કાઉન્ટર ગઈ કાલે પડતું મૂકવામાં આવ્યું હતું.
મંગળવારે આ ઑપરેશન એવી બાતમી મળ્યા પછી શરૂ કરવામાં આવ્યું હતું કે કાશ્મીરના લશ્કર-એ-તય્યબાના વડા અબુ દુજાના અને અન્ય આતંકવાદીઓ હકરીપોરા વિસ્તારમાં આવ્યા છે. આ સર્ચ-ઑપરેશન દરમ્યાન આતંકવાદીઓએ ગોળીબાર શરૂ કર્યો હતો જેનો સલામતી દળોએ વળતો જવાબ આપ્યો હતો. એથી એન્કાઉન્ટર શરૂ થયું હતું. જોકે સલામતી દળો પર એક ટોળાએ પથ્થરબાજી કરતાં ઑપરેશનમાં બાધા ઉkપન્ન થઈ હતી જેથી આતંકવાદીઓને નાસી છૂટવાનો મોકો મળ્યો હતો.
Subscribe via email (Registered users only)
Write the displayed characters
Please enable JavaScript to post a new comment
You need an iframes capable browser to view this content.
Copyright © 2012 Mid-day Infomedia Ltd. All Rights Reserved.